Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 378/11/5508	Ružomberok, 25.6.2012
EEČ : 2-42-69-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX, XXXXX Komjantná, Slovensko
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodení XXXXX a XXXXX požadovali náhradu škody, obvinený každému z nich uhradil po 1650,- Eur, čo poškodení potvrdili potvrdením zo 04.05.2012, Sociálnej poisťovni bolo z poistky vozidla, ktoré viedol obvinený, vedenej v poisťovni Kooperatíva, hradené poistné plnenie vo výške 399,30 Eur, teda celá suma. Ktorú si Sociálna poisťovňa uplatňovala ako nárok na náhradu škody,poškodenej VšZP uhradil požadovanú sumu 3001,72 Eur. Obv. XXXXX zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je LIKAVA - Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Dexia banka, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-36/DI-RK-2011.
    dňa 21.08.2011 v čase o 16.00 h. vykonával jazdu na osobnom motorovom vozidle zn. Volkswagen Transporter, ev. č. DK-999AU po ceste I/59 v Ružomberku v smere cesty od Dolného Kubína smerom na XXXXX, kde na križovatke ciest I/59 s cestou III. triedy č. 05915 odbočoval do ľava na železničnú stanicu, pričom nedal prednosť oproti idúcemu osobnému motorovému vozidlu zn. Opel Astra, ev. č. RK-530AU, na ktorom vykonával jazdu XXXXX, nar. XXXXX a došlo tak ku kolízii uvedených vozidiel, škoda na vozidlách bola najmenej 3.500,- Eur, pri nehode došlo k ťažkému zraneniu vodiča XXXXX a to k otrasu mozgu ľahkého stupňa, pomliaždeniu hrudníka vpravo, pomliaždeniu a odrenine tváre vpravo, pomliaždeniu hrudnej časti chrbtice s dobou PN a obmedzenia v obvyklom spôsobe života po dobu 35 dní, a u spolujazdca XXXXX došlo k natiahnutiu mäkkých častí krčnej chrbtice, natiahnutiu mäkkých častí hrudnej časti chrbtice, otrasu mozgu ľahkého stupňa, odreninu tváre a pomliaždenie brušnej steny s dobou PN a obmedzenia obvyklého spôsobu života po dobu 35 dní, vodič XXXXX svojím konaním porušil ustanovenia § 4 ods. 1 písm. c) a § 19 ods. 4 zákona č. 8/2009 o cestnej premávke v platnom znení s poukazom na ustanovenie § 137 ods. 2 písm. c) citovaného zákona. 
Odôvodnenie: 
          Uznesením povereného príslušníka, OR PZ ODI XXXXX sp. zn. ORP-36/DI-RK-2011 z 18.10.2011 bolo podľa § 206 ods. 1 Trestného poriadku vznesené obvinenie XXXXXovi pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia.

     	Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
          
           Obv. XXXXX a poškodení uzavreli dňa 09.05.2012 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodení XXXXX a XXXXX požadovali náhradu škody, obvinený každému z nich uhradil po 1650,- Eur, čo poškodení potvrdili potvrdením zo 04.05.2012, Sociálnej poisťovni bolo z poistky vozidla, ktoré viedol obvinený, vedenej v poisťovni Kooperatíva, hradené poistné plnenie vo výške 399,30 Eur, teda celá suma, ktorú si Sociálna poisťovňa uplatňovala ako nárok na náhradu škody a poškodenej VšZP uhradil na jej účet požadovanú sumu 3001,72 Eur.
    	
            Obv. XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

             Obv. XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom tejto sumy je LIKAVA - Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Dexia banka, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

Poškodení spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. Táto suma je primeraná závažnosti spáchaného trestného činu.

Obv. XXXXX a poškodení s týmto spôsobom vybavenia veci v prípravnom konaní vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

           Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor